Riunegru

Riunegru (,  — ‘Melnā upe’) ir upe Dienvidamerikā, garākā Amazones kreisā krasta pieteka un viena no pasaulē lielākajām upēm pēc vidējās caurteces. Sākas Gvajānas plakankalnē Kolumbijā kā Gvainija (), kas pēc 600 km uz Kolumbijas un Venecuēlas robežas saplūst ar Kasikjari, caur kuras bifurkāciju Riunegru ir savienota ar Orinoko baseinu. Pēc satekas Riunegru plūst uz dienvidiem, bet pēc pietekas Vaupesas uzņemšanas pagriežas uz dienvidaustrumiem pa Amazones līdzenumu. Ietek Amazonē pie Manausas. Lielākās pietekas ir Riubranku (1430 km gara), Vaupesa (1375 km), Isana (696 km), Žauaperi (554 km) un Unini (530 km). Lielākās pilsētas krastos ir Manausa un Sangabrjela du Kašueira. Kuģojama 1000 km garumā no grīvas.

 Atsauces 

 Ārējās saites 

Kategorija:Amazones pietekas
Kategorija:Brazīlijas upes
Kategorija:Kolumbijas upes
Kategorija:Venecuēlas upes